Kijila kitala kusongwa kwa bampyana bana-bakaji (1-13)
36 Mitwe ya bisaka bya lutundu lwa Ngileade mwanā Makile+ mwanā Manase ba ku bisaka bya bana ba Yosefa bafwena kebanena ku meso a Mosesa ne bamfumu, mitwe ya bisaka bya bene Isalela.2 Banena’mba: “Yehova wasoñenye mfumwami abanye ntanda na bubale+ bu bupyani ku bene Isalela; kadi Yehova wasoñenye mfumwami ape bupyani bwa mwanetu Zelofehade kudi bandi bana bana-bakaji.+3 Shi basongwe na bana-balume ba mu kisaka kikwabo kya Isalela, nabya bupyani bwa bano bana-bakaji nabo bukayatwa ku bupyani bwa batata ne kubwejibwa’bo ku bupyani bwa kisaka kobakasongwa, penepa bukayatwa ku bupyani bwetu bobetupele na bubale.4 Shi Mwaka wa Bwanapabo+ ubafika mu bantu ba Isalela, ne bupyani bwa bano bana-bakaji nabo bukabwejibwa ku bupyani bwa kisaka kobakasongwa, penepa bupyani bwabo bukayatwa ku bupyani bwa kisaka kya batata.”5 Penepo Mosesa wasoñanya bene Isalela na lupusa lwa Yehova amba: “Byanena kisaka kya bana ba Yosefa i bya bine.6 Kino’ki kyo kyasoñanya Yehova pa mwanda wa bana ba Zelofehade bana-bakaji amba: ‘Babwanya kusongwa na muntu ense obakasaka. Inoko, bafwaninwe kusongwa na muntu wa mu difu dya kisaka kya shabo.7 I kutupu bupyani bwa bene Isalela bukajokoloka ku kisaka ne kisaka, mwanda bene Isalela bakalama bupyani bwa kisaka kya bakulutuba babo.8 Kadi mwana-mukaji ense udi na bupyani mu bukata mwa bisaka bya Isalela ufwaninwe kusongwa na muntu wa mu kisaka kya shandi,+ amba bene Isalela balame bupyani bwa bakulutuba babo bobapelwe.9 I kutupu bupyani bukajokoloka bwadi ku kyoki kisaka ke ku kyoki kisaka, mwanda bisaka bya Isalela bifwaninwe kulama bupyani bwabyo.’”10 Bana ba Zelofehade bana-bakaji balonga enka mobasoñaninye Mosesa kudi Yehova.+11 Penepo Mahala, Tiza, Hokela, Milaka, ne Noa bana ba Zelofehade+ bana-bakaji basongwa na bana ba banababo na shabo.12 Baikala bakaji ba bana-balume ba mu bisaka bya Manase mwanā Yosefa mwanda wa bupyani bwabo bushale mu difu dya kisaka kya shabo.13 Ino’i yo mbila ne mutyibilo wa mambo obapele bene Isalela kudi Yehova kupityila kudi Mosesa mu malungu a Moabu mudi zolē kubwipi na Yodano ku Yediko.+
bem_Latn bem_Latn